Η Παναγία και το Θείο Βρέφος με το μικρό Άγιο Ιωάννη το Βαπτιστή (Μποτιτσέλι, Λούβρο)

Η Παναγία και το Θείο Βρέφος με τον μικρό Άγιο Ιωάννη τον Βαπτιστή (ιταλικά: Madonna col Bambino e San Giovannino Battista) είναι έργο αναγεννησιακής ζωγραφικής, που φιλοτέχνησε περίπου το 1470 ο Ιταλός ζωγράφος Σάντρο Μποτιτσέλι (1445-1510). Ανήκει στη συλλογή του Μουσείου του Λούβρου στο Παρίσι και βρίσκεται στον πρώτο όροφο, στην αίθουσα 3 του Salon Carré, Denon.Alessandro FILIPEPI dit BOTTICELLI, Μουσείο του Λούβρου

 Ιστορία του έργου 
Αγοράστηκε από τον βασιλιά Λουδοβίκο ΙΗ΄ το 1824 και αποδόθηκε στον καλλιτέχνη για πρώτη φορά από τον Ούλμαν το 1893.Ulmann H., «Sandro Boticcelli», Μόναχο 1893, σελ. 34. Την ίδια άποψη έχουν υποστηρίξει πολλοί ακόμη συγγραφείς.Schmarsow A.: «Sandro del Botticello», Δρέσδη 1923, σελ. 14-15.Van Marle R., «The Development of the Italian Schools of Painting», La Haye 1923-1936, XII, 1931, σελ.64.Gamba C.: «Botticelli», Μιλάνο 1936, σελ. 94.Bettini S.: «Botticelli», Μπεργκάμο 1942, σσ. 17, 47. Έχει επίσης υποστηριχθεί πως πρόκειται για προϊόν συνεργασίας του Μποτιτσέλι με κάποιον βοηθό τουPlunkett C.N.: Sandro Botticelli, Λονδίνο 1900, σελ. 104. ή ακόμη και προϊόν απλώς του εργαστηρίου του.Venturi A.: «Botticelli», Ρώμη 1925, σελ. 119. 

Περιγραφή
Αποτελεί ένα από τα πρώτα έργα του καλλιτέχνη στο οποίο, αν και είναι ακόμη εμφανής η επιρροή των Φιλίππο Λίππι (1406-1469) και Αντρέα ντελ Βερρόκκιο (1437-1488), διαφαίνεται ήδη η σαφής και ισχυρή αίσθηση του μνημειώδους που χαρακτηρίζει το ώριμο έργο του.D. Arrasse, P. De Vecchi, «Sandro Botticelli. De Laurent le Magnifique à Savonarole», Skira 2003, ISBN 9788884915672. Σύμφωνα με τον Μάντελ, ο οποίος θεωρεί το έργο «αδιαμφισβήτητης ποιότητος», το πρώιμο στυλ του καλλιτέχνη είναι διακριτό μέχρι και στα φύλλα των δένδρων στο βάθος, που δεν έχουν ακόμη «αυτή την ανάμειξη μαύρου και κίτρινου, αξιοσημείωτης έντασης, που χαρακτηρίζει τα μεταγενέστερα έργα του».Mandel G., «L'opera completa del Botticelli», Μιλάνο 1967, σελ. 86.

 Βιβλιογραφία 
 Cristina Acidini Luchinat, Botticelli, poète du détail, Flammarion, 2010 
 Giulio Carlo Argan, Botticelli (1957), collection Le Goût de notre temps, éditions Albert Skira.
 Marcel Brion, Botticelli, Crès, 1932.
 André Chastel, Botticelli, Silvana, Milan, 1957.
 Bruno Santi, Botticelli, in I protagonisti dell'arte italiana, Scala Group, Florence 2001 

Παραπομπές

 Εξωτερικοί σύνδεσμοι 
 Παρουσίαση του πίνακα από το Μουσείο του Λούβρου

Κατηγορία:Έργα ζωγραφικής του Σάντρο Μποτιτσέλι
Κατηγορία:Έργα αναγεννησιακής ζωγραφικής
Κατηγορία:Πίνακες του Μουσείου του Λούβρου